El Govern destina 165.000 euros per reparar els ports de Palamós i Sant Feliu de Guíxols - El Gerió Digital\nEl Govern destina 165.000 euros per reparar els ports de Palamós i Sant Feliu de Guíxols\nLes instal·lacions estan malmeses pel pas del temporal Gloria\nDimarts, 18 de febrer de 2020 13:30h\n© Ràdio Palamós\nACN / Baix Empordà / Barcelona\nEl consell executiu ha aprovat la declaració d'emergència per a la redacció de tres projectes constructius per reparar els danys estructurals dels dics de recer dels ports de l'Ametlla de Mar (Baix Ebre) i Sant Feliu de Guíxols (Baix Empordà) així com els desperfectes de l'estació marítima del port de Palamós, danys produïts pel pas del temporal Gloria.\nEl Govern invertirà 165.000 euros en la redacció dels projectes a través dels quals s'executaran les actuacions d'emergència per arranjar les afectacions del temporal als tres ports, 104.000 pel de l'Ametlla de Mar, 30.000 pel del port de Palamós i 31.000 pel del port de Sant Feliu de Guíxols.\nA l'Ametlla, el port té danys estructurals al dic, especialment a l'escullera i a la part de l'extrem del dic. El projecte preveu fer el reforç de tot el dic, unes obres que s'haurien d'iniciar la darrera setmana de febrer o la primera de març A Sant Feliu de Guíxols, els danys estructurals són a les parts del dic que queden fora de l'àmbit de protecció del dic exempt. El temporal també va afectar diversos punts de l'espatller amb la pèrdua de blocs de formigó, especialment a l'extrem del dic de recer del costat de la bocana. El projecte preveu la reposició de blocs de formigó per reparar les parts afectades de l'espatller per assegurar-ne l'estabilitat davant de futurs temporals.\nA Palamós, els desperfectes són a l'estació marítima on es fan els controls de seguretat dels passatgers i els tripulants dels creuers. Les ones van ultrapassar amb força el dic i van projectar peces d'escullera contra l'estació marítima, provocant el trencament de les finestres, danys a la façana del costat del dic i desperfectes importants a l'interior de l'edifici i al sostre. El projecte proposarà les obres per recuperar l'operativitat de l'estació perquè estigui a punt per a la nova temporada a mitjans d'abril.


Barcelona Wine Week, tradició del vi · Fira News\nActivitat firal, Alimentació\nLa història d’un vi comença amb un raïm premsat fins a extreure’n el suc, barrejat amb llevat i fermentat gràcies al sucre del most. Després de deu dies a l’interior d’una barrica a una temperatura de 30 i 35 graus, el sucre desapareix gairebé per complet i el nivell d’alcohol se situa entre l’11 i 13%. Aleshores, es deixa envellir durant mesos (o anys) i finalment es filtra i s’embotella.\nLa història del nou saló que llança el 2020 Fira de Barcelona, Barcelona Wine Week, té el seu origen a Intervin, celebrat fins ara en el marc del saló Alimentaria. Aquest nou esdeveniment professional, que aspira a convertir-se en referent del vi espanyol al món, aposta per una experiència on el vi, la terra i els cellers són els protagonistes.\nAmb més de 950.000 hectàrees de superfície vitícola, Espanya és el país amb més superfície plantada de vinya de tot el món, el tercer en producció de vi i, des de 2014, el primer exportador a nivell mundial. Després d’una collita de 44 milions d’hectolitres, Espanya va batre el rècord d’exportació de vi el 2018, amb una xifra de 3.290 milions d’euros.\nQuin és l’atractiu del vi enfront d’altres begudes? Segons un estudi recent de l’Organització Interprofessional del Vi d’Espanya (OIVE), en col·laboració amb l’empresa BMC Strategic Innovation, entre les motivacions del consumidor destaquen trencar amb la rutina, potenciar el sentiment de pertinença, mantenir la tradició i la cultura de la zona, socialitzar i gaudir de la gastronomia.\nA més, al costat d’altres aliments com l’oli d’oliva, els cereals, els lactis, el peix, les fruites i les verdures, el vi és un element destacat de la dieta mediterrània, reconeguda per l’ONU com una de les més saludables. El vi impregna la cultura mediterrània des de fa segles, associat amb la tradició, l’oci i la socialització, i té un pes important en sectors com l’alimentació o el turisme.\nNo obstant això, el consum de vi a Espanya (21 litres anuals per càpita) suposa menys de la meitat del consum de països veïns com Andorra (49 litres), Portugal (47 litres) i França (40 litres). D’acord amb l’informe de OEMV-Nielsen, tres de cada cinc espanyols majors d’edat es consideren consumidors de vi, uns 22 milions i mig de persones. D’elles, el 80% es declara consumidora habitual i un 20% no habitual. A més, el vi negre és el clar favorit, amb un 72.9% del consum total, seguit pel vi blanc (12.9%) i el rosat (6.4%).\nLa potència econòmica i el valor social i cultural i gastronòmic del sector vitivinícola espanyol centrarà l’esdeveniment Barcelona Wine Week, que celebra la seva primera edició al recinte de Montjuïc, del 3 al 5 de febrer. Organitzat per Fira, a través de la seva societat Alimentaria Exhibitions, es posiciona com a plataforma disruptiva i única per aprendre i fer negocis al voltant del vi, mitjançant un programa en el qual destaquen els productes ecològics i les àrees específiques per a la cocteleria i la restauració.\nBarcelona Wine Week preveu reunir 600 expositors, entre els quals destaquen grups cellerers, marques de referència del sector i projectes relacionats amb l’enologia. Així mateix, el programa The Wine Hub pretén enfortir els vincles entre el món del vi i la cultura mitjançant instal·lacions artístiques i tastos musicalitats així com presentar les últimes tendències del sector a través de conferències, tastos, taules rodones i sessions formatives.


Salvat a Galvany l'únic mural de l'artista Keith Haring a Catalunya\nL'artista va pintar el grafit a la discoteca Ars Studio, al carrer Atenes, i ara la Generalitat l'ha declarat Bé Cultural d'Interès Nacional\nUn mural de l’artista i activista social estatunidenc Keith Haring (Reading, 1958 – Nova York, 1990) fet l’any 1989 en una paret de la discoteca Ars Studio del carrer Atenes 27, al barri de Galvany, ha estat declarat Bé Cultural d’Interès Nacional per la Generalitat. Una protecció que li arriba abans que l’edifici on es troba sigui enderrocat.\nAcid, que és com s’anomena aquest grafit, va ser pintat per Haring un any abans de morir, durant una visita d’una setmana que va fer a Barcelona convidat per la xef Montse Guillén, després que l’artista participés en la fira madrilenya ARCO. Al llarg de la seva estada a la capital catalana, Haring va sortir cada nit a ballar a l’Ars Studio, el local de moda de l’època, atret per la música house que punxava el DJ César de Melero. L’últim dia abans de marxar, i com a mostra de la seva complicitat personal, va pintar el mural a la paret posterior de la cabina del discjòquei.\nEra un moment de gran eclosió artística de l’art urbà a la ciutat, que es feia un lloc com a referent global. Haring va fer el mural amb pintura plàstica i, en pocs traços. Tot i que el mural dedicat a la sida a la plaça de Joan Coromines, al MACBA, s’atribueix a Haring, la Generalitat recorda que és “un calc” fet el 2014 de l’original que l’artista va fer a la plaça Salvador Seguí, al Raval, en un mur que ja no existeix.\nL’edifici on es troba el mural anirà a terra\nAra, tot i que els actuals propietaris de l’edifici on es troba al mural, el volen tirar a terra, estan obligats a conservar la pintura. En cas que vulguin vendre l’obra, hauran d’informar a la Generalitat, que ha passat a tenir el dret de retracte per adquirir la peça per a les col·leccions nacionals. Acid es troba als baixos del carrer Atenes 27, en un local que durant anys ha ocupat el Billars Ars.\nPer arribar a declarar el grafit Bé Cultural d’Interès Nacional, experts del MACBA han elaborat un informe que n’acredita l’originalitat i el valor. Entre les proves de l’autoria, hi ha fotos i vídeos del moment en que es va pintar el mural. Es tracta de l’única obra original de l’artista que hi ha a Catalunya. A la resta del món, té Emurals a ciutats com Nova York, Berlín, París o Pisa.


Residencia Deportiva Sercotel Barcelona Sailing Barcelona Espanya - Ofertes d'hotels amb els MILLORS DESCOMPTES EN LÍNIA\nMoll de la Vela s/n (Parc del Frum), El Poblenou, Barcelona, Espanya, 08930 - Veure al mapa\nTé alguna pregunta per a Residencia Deportiva Sercotel Barcelona Sailing?\nMés informació sobre Residencia Deportiva Sercotel Barcelona Sailing\nSituat a l'encantadora àrea de El Poblenou, Residencia Deportiva Sercotel Barcelona Sailing gaudeix d'una posició excepcional a la les platges, compres, els paisatges de Barcelona. Situat només a 2.8 km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nA Residencia Deportiva Sercotel Barcelona Sailing, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcament de cotxes, habitació familiar.\nA més, totes les habitacions ofereixen una gran varietat de comoditats com ara accés a internet (sense fils), habitacions per a no fumadors, aire condicionat, calefacció, escriptori per satisfer els clients més exigents. L'hotel compta amb una llista completa de comoditats, com centre esportiu, sauna, parc infantil, ping pong, sauna. Descobreixi una encantadora mescla de servei profesional i ampla gama de característiques a Residencia Deportiva Sercotel Barcelona Sailing.


Espai SQ: Comencem les classes presencials del curs 2020-21 de l’escola de teatre | Diari Sant Quirze - News SQ\nInici » a-ultimesnoticies » Espai SQ: Comencem les classes presencials del curs 2020-21 de l’escola de teatre\nEspai SQ: Comencem les classes presencials del curs 2020-21 de l’escola de teatre\nCULTURA / TEATRE. Aquest curs ha començat amb diferències respecte als altres anys. La persistència del risc de propagació del Covid-19 ha fet que l’Ajuntament i les entitats que utilitzem espais municipals hàgim de seguir un seguit de normes i protocols que prèviament s’han hagut d’elaborar i validar.\nTot plegat ens a portat ha estar més pendents dels temes sanitaris que dels culturals, que són els que ens agraden de debò.\nPer sort, i malgrat un lleuger retard, arrenquem les classes presencials de l’escola de teatre. Alguns grups ja havien iniciat classes en línia o en espais oberts a l’aire lliure. L’experiència ens ha fet tenir més recursos per no perdre dies dedicats a la formació teatral.\nEls espais municipals no són els que havíem tingut altres cursos i, a més, caldrà portar documents signats i seguir normes per minimitzar el risc de contagi. Que la cultura és segura no volem que sigui només un lema. Ens tocarà fer-ho realitat cada dia i esperem comptar amb l’ajuda de l’alumnat i les seves famílies.\nSón inconvenients que no escollim per caprici. Agraïm a totes les famílies la vostra comprensió i que el vostre afany de cultura pugui més que la por o la mandra.\nDiari Sant Quirze Espai d'Arts Escèniques de Sant Quirze News SQ Sant Quirze del Vallès\t2020-10-07


El jugador Alan Luciano Ruschel rep atenció mèdica\nAlmenys 76 persones han mort i cinc han resultat ferides en l'accident de l'avió en què viatjava l'equip de futbol brasiler Chapecoense, que s'ha estavellat a Cerro Gordo de la Unió, en el departament d'Antioquia, a Colòmbia, segons ha informat el general José Acevedo, cap de la Policia Metropolitana de Medellín, a la cadena Blu Ràdio.\nL'avió sinistrat, de la companyia Lamia, va partir de Bolívia i s'ha estavellat a la zona del Turó Gros de la Unió, entre els municipis de La Unió i La Cella, amb 72 passatgers i nou tripulants a bord.\nL'avió traslladava a 22 integrants de l'equip de futbol brasiler Chapecoense, a 28 acompanyants i personal tècnic, a 22 periodistes i nou tripulants, segons ha informat l'Aeronàutica Civil de Colòmbia.\nEl director d'aquest organisme, Alfredo Bocanegra, va explicar en un comunicat que, fins ara, han estat rescatades amb vida tres persones: una auxiliar de vol identificada com Ximena Suárez i els jugadors de futbol Alan Luciano Ruschel, de 23 anys, i Jackson Ragnar Follman, de 21 anys.\nL'avió sinistrat va partir dilluns a la tarda de la ciutat boliviana de Santa Cruz i al voltant de les 22.00 hores va demanar permís per aterrar a l'aeroport José Córdova de Rionegro però es va estavellar finalment a la zona del Turó Gros de la Unió, entre els municipis de la Unió i la Cella.\nAvió sinistrat en el Turó Gros de la Unió (Antioquia)\n81 PERSONES A BORD\nA la nau hi viatjaven un total de 81 persones, 72 passatgers i nou membres de la tripulació, segons ha informat l'aeroport a través del seu compte oficial de la xarxa social Twitter.\n"El Comitè Operatiu d'Emergències de l'Aeroport s'ha activat per atendre i donar suport situació d'emergència que es presenta amb l'aeronau", ha agregat.\nEl director del Departament Administratiu del Sistema per a la Prevenció, Atenció i Recuperació de Desastres de la Governació d'Antioquia, Mauricio Parodi, ha confirmat que l'avió procedia de l'aeroport Viru Viru de Santa Creu de la Serra, a Bolívia.\nEl Chapecoense tenia previst disputar-se aquest dimecres 30 de novembre la final de la Copa Sud-americana contra l'Atlètic Nacional a l'estadi Atanasio Girardot, el principal camp esportiu de Medellín.\nL'ALCALDE DE MEDELLÍN PARLA DE "UNA GRAN PÈRDUA DE VIDES HUMANES"\nL'alcalde de Medellín, Federico Gutiérrez Zuluaga, ha lamentat aquest dimarts la "gran pèrdua de vides humanes" registrada en l'accident d'un avió que s'ha estavellat al Turó Gros de la Unió, alhora que ha manifestat la seva solidaritat amb els familiars de les víctimes.\n"És una veritable tragèdia el que ha passat aquesta nit. Lamentem aquesta gran pèrdua de vides humanes i expressem la nostra solidaritat amb els familiars, amics i seguidors de l'equip Chapecoense", ha afirmat l'alcalde de Medellín, en un comunicat.\nL'alcalde de Medellín, que s'ha desplaçat fins al lloc del sinistre aeri en el municipi de la Unió, ha dit que el seu equip ha disposat "tota la col·laboració necessària tècnica i humana per atendre aquest accident".


• Formarà part de la celebració de les Festes Patronals dels tres nuclis urbans amb un certamen de guitarra i concerts d’importants personalitats del sector\nL’Ajuntament d’Alboraia i Guitarres Esteve han presentat recentment el I Festival Guitarras Esteve Villa d’Alboraia, una iniciativa d’elevat interés cultural i turístic que involucrarà a veïns, veïnes, visitants i personalitats importants del sector. L’acte ha tingut lloc en el Teatre l’Agrícola, espai habitual de la cultura municipal, una trobada en el qual s’ha mostrat el programa complet d’activitats, fruit de l’esforç de l’empresa local amb la regidoria de Cultura Festiva de Susana Cazorla i la de Cultura de Manuel Andreu.\nEl I Festival Guitarras Esteve Villa d’Alboraia arrancarà el 2 de juliol i es prolongarà fins al 28 de setembre. D’aquesta manera, la proposta cultural s’integrarà en les tres Festes Patronals amb les quals compta Alboraia en el nucli urbà i en Port Saplaya al juliol i en La Patacona al setembre. El plat fort recaurà en el Certamen de Guitarres, una activitat competitiva per a la qual s’ha pogut inscriure qualsevol persona interessada a través de la web guitarrasesteve.es i que consistirà en la superació de 3 proves entre el 6 i 8 de juliol.\nUn altre dels punts forts de l’esdeveniment deixarà un total de 8 concerts de guitarra en els tres nuclis urbans en els quals actuaran concertistes de gran reputació mundial com David Russell (dissabte, 2 de juliol), Anabel Montesinos (Dijous, 14 de juliol), Toni Cotolí i Javier Zamora (Divendres, 15 de juliol), Ana María Archiles Valls (Dijous, 21 de juliol), Ricardo Gallén (Dissabte, 23 de juliol), Carlos Jaramillo (Dissabte, 28 de juliol) o Rubén Parejo (Dissabte, 28 de setembre). Una mostra dels concerts la va donar Toni Cotolí, guitarrista de renom internacional que va actuar en directe tocant diverses peces musicals. El programa el completen diverses masterclass i cursos, en els quals també col·laborarà la Societat Musical d’Alboraia.\nL’alcalde d’Alboraia, Miguel Chavarría, va participar en l’acte acompanyat per membres de la Corporació Municipal donant la benvinguda a les persones assistents i destacant l’especial del certamen, que prové de “una empresa d’artesans que forma part de la vida empresarial i cultural del nostre poble des de fa 65 anys”. I és que Guitarras Esteve va nàixer a Alboraia en 1957 i continua sent un dels tallers de guitarres més importants del panorama musical a escala internacional, una dada històrica que ha marcat la presentació del festival.\nEn aquest sentit, el primer edil va reflectir “la creativitat de la qual està repleta Alboraia amb músics, pintors, escriptors, escultors i mestres artesans, el talent dels quals permet dur a terme iniciatives com aquesta”. En la mateixa línia va parlar Manuel Adalid fill, propietari de Guitarras Esteve junt amb el seu pare, qui es va emocionar durant el seu discurs en recordar tants anys d’història.\nEl I Festival Guitarras Esteve Villa d’Alboraia és una de les propostes culturals clau que recull ‘Alboraia Activa’, un dels quatre pilars en els quals es basa la marca ‘Alboraia Turisme’ que s’integra en el Pla Estratègic de Turisme i el Pla Director de Turisme Intel·ligent. De fet, al final de la presentació es va repartir orxata i fartons, un dels productes gastronòmics que també forma part dels atractius turístics del municipi.\nPrevAnteriorRemodelació Jardins d’Aben al Abbar a València\nSegüentEl FS Picassent és homenatjat al Saló de Plens per la seua magnífica temporada en 2aBNext


Jaume Burdils | 15 març 2017\nEn una bona entrevista, com les que acostuma a fer Jordi Évole al seu programa Salvados, el brillant sociòleg i filòsof Zygmunt Bauman, que ens va deixar fa dos mesos, parlava sobre les noves tecnologies i el seu impacte en les relacions humanes i socials. Explicava que, de mitjana, passem nou hores i mitja al dia davant una pantalla. El mòbil, com és sabut ens resulta a una gran majoria, imprescindible i, una idea curiosa que explicava Bauman és que el contacte que mantenim virtualment amb altres persones, resulta insuficient per a sentir-nos realment acompanyats però alhora suficient per a no sentir-nos sols. Com si anéssim cercant un terme mitjà entre la companyia real i la solitud. I és que, per més que vivim en una societat individualista, la total solitud, l'exclusió o l'abandonament són qüestions que, com a éssers humans, temem profundament. Som realment vulnerables malgrat les idees que sovint se'ns intenta vendre.\nLes xarxes socials, permeten que cada un es pugui muntar una realitat a la carta. Vull dir que al nostre Facebook hi solen aparèixer informacions i continguts que són del nostre interès i que compartim amb els centenars d'amics virtuals amb els quals coincidim. Internet ens permet informar-nos millor que abans, mitjançant els diaris, blogs, revistes, etc. Que expliquen les coses tal com ens agrada sentir-les. L'inconvenient d'això és que resulta fàcil viure dins una bimbolla rodejats de gent que comparteix moltes afinitats amb un mateix. Però és clar, és la bimbolla particular. A fora, hi ha milers de bimbolles diferents, amb altres opinions i percepcions de la realitat. Resulta per tant fàcil viure d'esquena al que serien una majoria de bimbolles no coincidents amb la nostra.\nTornant al gran Bauman, feia l'observació que avui en dia ens hem convertit en persones soles, enganxades a una pantalla la qual sovint usem per a comunicar-nos amb els altres. És sens dubte una comunicació des del que s'anomena zona de confort i que no requereix gaires habilitats socials. La realitat del carrer, del món laboral o de les relacions reals però, és una altra. Aquestes habilitats resulten imprescindibles. El repte que se'ns presenta i, potser ja fem tard, serà el de donar a les noves tecnologies el pes adequat en les nostres vides i en el tipus de relació que ens sembli més sa mantenir amb les persones del nostre entorn. No es tracta de quelcom negatiu, d'entrada. Però quan una cosa presenta un alt risc d'addicció i pot ser usada per controlar excessivament a la gent és important plantejar-se, quin grau de condicionament de les nostres vides, estem disposats a cedir-li.


Category Archives: Difusió i públics\n22 maig, 2017 0 Comments\n4 maig, 2016 0 Comments\nA la riba del Missisipi, en els ports freqüentats per mariners i comerciants, es van començar a crear zones d’entreteniment per als transeünts. Banjos, guitarres, trompetes, pianos i saxòfons envaïen els carrers. Aquells músics que tocaven els instruments, acabaven d’aconseguir la seva llibertat. Eren els inicis del segle XX, s’acabava d’abolir l’esclavitud a Estats Units, […]\nUn mite que fa segles que té atrapada l’audiència\nTot desert ha tingut un primer granet de sorra. Als museus aquest granet fundacional és un objecte (o diversos, un lot) a partir del qual el fons creix. En el cas de la col·lecció de Jordi Clos i Llombart, president de la Fundació Arqueològica Clos i màxim responsable del Museu Egipci de Barcelona, tot va […]\nL’altre titular d’#AlcadessaRespon: “La cultura és una oportunitat com a instrument de cohesió social\n14 gener, 2016 0 Comments\nUn any més El Col·legi Oficial de Periodistes de Catalunya ha organitzat la trobada entre la premsa i l’edil de Barcelona. L’alcaldessa Ada Colau s’estrenava en aquest format #AlcaldessaRespon sotmetent-se a les preguntes del centenar de periodistes que abarrotaven les instal·lacions de la seu del Col·legi. I jo era allà, representant aPortada. L’alcaldessa va donar […]\nJoves i xarxes socials Són fiables com a mitjà de comunicació?\n1 desembre, 2015 0 Comments\nLa irrupció de nous mitjans de comunicació digitals i formats audiovisuals estan canviant i accelerant els hàbits de consum cultural dels joves. Només el 23-24% d’ells llegeix diaris. És Internet el seu principal mitjà de comunicació, que en franges de menys edat arriba al 100%. Ho posen de manifest diversos estudis, des de l’informe d’Expert, […]\nGestión Cultural @ca\nRedes Sociales @ca\nRevolución Digital @ca\nPosted on 14 gener 2013 by Cristina Salvador Avui hem organitzat al Col·legi de Periodistes (@Periodistes-org) un col·loqui-dinar sobre CultHunting (@culthunting) i el que la cultura pot aportar d’innovació a la comunicació corporativa. Hem tingut tres ponents de luxe, els directors de comunicació del Mercat de les Flors, del Teatre Nacional, i de la Fundació MACBA. Tots tres, han dedicat un sentit record a l’Anna […]\n19 maig, 2014 0 Comments\nUna lliçó d’història, d’esportivitat i d’intel•ligència emocional. Aquests són només alguns dels ingredients de la darrera pel•lícula de Clint Eastwood, Invictus, nominada a dos premis Oscar en les categories de millor actor protagonista (Morgan Freeman) i millor actor de repartiment (Matt Damon). El film explica com Nelson Mandela (Freeman) va aconseguir aliar-se amb el capità de la selecció nacional de […]\nEl passat dilluns 7 de setembre Miqui Puig va voler compartir amb nosaltres les seves experiències en el sector musical. Podríem resumir la seva intervenció amb la frase: “Llavors fer música era una il·lusió, ara és una bogeria”. El 1986 quan ell va començar amb la creació de la banda de Rock and Roll “Los […]\nLa Catalunya xarnega es rebel•la\n28 març, 2014 0 Comments\nCatalunya és un país de mestissatge. Alguns ho viuen com un valor i una riquesa, d’altres se n’amaguen i uns tercers en fan negoci. Ahir a la presentació del llibre “Fabricar l’Immigrant”, Lluís Cabrera, president de l’associació Els Altres Andalusos i impulsor del Taller de Músics denunciava la ingerència deslleial envers la convivència a Catalunya que suposa el “Plan […]\nEl fenòmen dels informers o de la ciberxafarderia\n25 gener, 2013 0 Comments\nPublicat el 25 gener 2013 per Gemma Moncho És època d’exàmens a les universitats catalanes, però no se’n parla. Es parla del nom fenomen de les xarxes: els informers. El primer va néixer fa poc menys d’una setmana a la UAB, el van crear quatre estudiants que “estudiaven” a la biblioteca quan se’ls va ocórrer la idea. Ara hi ha […]


L’Institut Cubelles ha recordat l’Holocaust un any més dins del projecte Buchenwald | Ràdio Cubelles\nL’Institut Cubelles ha recordat l’Holocaust un any més dins del projecte Buchenwald\nAquest dilluns els alumnes han participat d'un acte conjunt amb lectures de textos i cant coral, entre d'altres activitats.\nEl Dia Internacional de record de l'Holocaust fa anys que es trasllada també als centres de secundària. L'Amical Mauthausen hi desenvolupa el Projecte Buchenwald per la prevenció del feixisme i per la memòria històrica i entre totes les activitats que es fan durant l'any, una de les més emotives és la que recorda les persones que van morir o que van patir durant anys els efectes dels camps de concentració i extermini nazis. Centenars d'alumnes s'han reunit aquest dilluns per abordar aquells fets i d'aquesta manera no oblidar els milions de víctimes. Pels camps hi van passar i hi van morir republicans catalans i espanyols, gitanos, jueus, dissidents polítics o homosexuals entre molts d'altres col·lectius assenyalats pel nazisme alemany, el feixisme espanyol i l'italià.\nAbans, la plaça de la Peixateria de Vilanova ha acollit l’acte central de tota la comarca. Moltes associacions, partits i institucions del Garraf han mostrat el seu record a les víctimes dels camps de concentració nazis. En especial s’ha fet memòria dels nascuts a la comarca i que van perdre la vida o van passar anys tancats pel tercer reich. En el cas de Cubelles, Josep Agustí, conegut com ‘Tit’, va ser deportat a un camp nazi per ordre del feixisme franquista espanyol després de la guerra. De fet, Cubelles continua pendent de poder col·locar aviat una llamborda daurada Stolperstine que recordi al cubellenc o bé davant de la casa on va nèixer o bé en algun punt representatiu del centre de la vila.\nL’Amical Mauthausen que agrupa familiars de víctimes dels camps de concentració fa anys que impulsa el Projecte Buchenwald als instituts per tal que no s’oblidi l'horror autoritari que van viure bona part dels pobles europeus durant el segle XX. El projecte promou exposicions, xerrades, tallers o viatges als camps.


Blog CITM UPC - Graus en Videojocs, Animació i Multimedia - Part 54\nEl professor del CITM Joan Guash, colorista en la darrera película del director islandés Ragnar Bargason\n13/09/2013 by CITM\nBargason, autor de pel·lícules tan emblemàtiques com Born (Children) o Foreldrar (Parents), és un dels exponents internacionals més aclamats del cinema independent. El treball cinematogràfic de Bargason es caracteritza per la qualitat de les seves pel·lícules, en les quals és de gran importància el detall cuidat de la direcció fotogràfica.\nEn aquesta nova pel·lícula Metalhead, Joan Guash ha realitzat un gran treball amb el color de la cinta, treballant-hi una estètica adequada a aquest sòrdid drama d’humor negre sobre una desconeguda jove que adopta la personalitat del seu germà mort. La pel·lícula s’estrena aquest any a la secció oficial del Festival Internacional de Cinema de Toronto.\nEl professor del CITM Alfons Rodríguez imparteix un seminari sobre fotoperiodisme a Els Balcans\n26/07/2013 by CITM\nL’escenari on es realitzarà aquest seminari és un dels escenaris més paradigmàtics de la conflictivitat geopolítica i ètnica del món. En aquest curs s’abordarà com es treballa la fotografia documental sobre el terreny, amb la mirada dels professionals que hi ha treballat en aquesta zona, com el mateix Alfons Rodríguez. En totes les jornades del seminari els assistents hauran d’elaborar els treballs fotoperiodístics que seran prèviament assignats i tutoritzats per part de l’equip docent.\nLes places d’aquest seminari estan obertes i limitades a 12 participants.\nSeminari de Fotoperiodisme Balcans Setembre 2013


Els prismàtics de la Policia i la prova il·lícita | El Jurista\nPer Diego Fierro.\nEl Tribunal Suprem ha anul·lat la pena de presó imposada per l’Audiència Provincial d’Orense a dues persones per tràfic de drogues en considerar il·lícita la principal prova de càrrec contra ells, que va ser l’activitat observada per la policia a l’interior d’un domicili mitjançant prismàtics. Aquesta activitat vulnera la inviolabilitat del domicili, garantitzada per l’article 18.2 de la Constitució Espanyola.\nPer obtenir proves d’un domicili s’han d’aplicar les regles de la Llei d’Enjudiciament Criminal. Aquesta norma estableix que s’ha de demanar una autorització judicial prèvia per poder realitzar actes d’investigació penal que afectin als drets fonamentals. Només una vegada atorgada l’autorització -i segons el que permeti el seu contingut-, es podran practicar totes aquelles diligències necessàries per obtenir dades relatives a la comissió de delictes.\nCal tenir present que l’article 11.1 de la Llei Orgànica 6/1985, d’1 de juliol, del poder judicial, diu que “No tenen efecte les proves obtingudes, directament o indirectament, violentant els drets o llibertats fonamentals“. Aquest precepte recull la doctrina del fruit de l’arbre enverinat, per la qual seran nuls els resultats obtinguts com a conseqüència d’una prova il·lícita.\nLa doctrina del fruit de l’arbre enverinat està directament vinculada amb el dret a la tutela judicial efectiva. L’article 24.2 de la Constitució Espanyola indica que tots tenen dret a un procés públic sense dilacions indegudes i amb totes les garanties.\nLa Sentència del Tribunal Constitucional 85/1994 estableix que “la impossibilitat d’admetre en el procés una prova obtinguda violentant un dret fonamental no només deriva directament de la nul·litat de tot acte violatori dels drets reconeguts en el Capítol Segon del Títol I de la Constitució, i de la necessitat de no confirmar, reconeixent efectives, les contravencions dels mateixos (STC 114/1984), sinó ara també en el pla de la legalitat en virtut del que disposa l’art. 11.1 de la Llei orgànica del poder judicial (L.O.P.J.)“. A més, cal saber que la Sentència del Tribunal Suprem 386/2007 diu que “La il·licitud no ha de referir-se a la prova en si, sinó a la manera en què la mateixa s’aconsegueix, i quan s’empren mitjans il·lícits, com aquí va passar, la font de prova no ha de ser assumida en el procés, per tant no ha de ser tinguda en compte“.\nEls subjectes acusats havien desenvolupat conductes delictives i, probablement, haurien d’haver estat sancionats d’acord al Dret Penal substantiu des d’una perspectiva purament tècnica. No obstant això, els processos penals s’han de desenvolupar amb totes les garanties, de manera que no es produeixi la vulneració de drets fonamentals, ja que cal evitar que es vegi greument afectat el dret a la tutela judicial efectiva, que està vinculat amb els pilars essencials l’Estat de Dret i que interessa a tots els ciutadans.


Ja s�m a tocar de Sant Jordi i, a l'aire, s'hi nota la flaire de llibres i de roses. Nosaltres, per escalfar motors, els recomanem participar en la iniciativa de la web quellegeixes.cat, per fer entre tots una gran biblioteca per engrescar els m�s joves a llegir. Es tracta de contestar la pregunta: "Recordes quin llibre et va fer lector?", i recomanar un t�tol fent comentaris a algun que ja estigui a la llista o afegint-n'hi un de nou. Ho poden fer nens, joves i adults, i de cada llibre es genera una fitxa completa. De moment, encap�alen la classificaci� t�tols com "El mecanoscrit del segon origen" o "El zoo d'en Pitus", per� encara s�n a temps d'afegir-hi els seus favorits. I tots els participants entraran en el sorteig d'unes especials tasses liter�ries!


Instal·lació dos punts de recàrrega ràpida de vehicles elèctrics a Els Trullols Parc - Els Trullols Parc\nInstal·lació dos punts de recàrrega ràpida de vehicles elèctrics a Els Trullols Parc\nHome/General/Instal·lació dos punts de recàrrega ràpida de vehicles elèctrics a Els Trullols Parc\nEl mes de desembre de 2017, l’Associació va transmetre a l’Ajuntament de Manresa diverses propostes en el marc del Pla de Modernització de Polígons i el Pla Estratègic per al desplegament de la infraestructura de recàrrega per als vehicles elèctrics a Catalunya\nUna de les propostes era la instal·lació d’un punt de càrrega per a vehicles elèctrics. Tenint en compte que la mobilitat elèctrica en el transport rodat és una realitat que avança cada cop més ràpid i l’objectiu és que de cara a 2020 existeixi una estació de recàrrega per cada 10 vehicles. Crèiem necessari que Els Trullols Parc disposiés d’aquest equipament que aportarà modernitat a la zona, i podrà oferir un servei més als seus visitants.\nUs informem que l’Ajuntament de Manresa ha obert la licitació de dos punts de recàrrega ràpida de vehicles elèctrics al C/Joan Fuster cantonada amb l’Avinguda dels Països Catalans.\nL’estació de recàrrega ràpida es situarà a la vorera, des d’on es donarà servei a les places d’aparcament reservades. Es tractarà d’una instal·lació de recàrrega per autoservei, que s’activarà mitjançant un servei web, destinat a ser utilitzat per usuaris sense formació específica ni registre previ.\nEs tracta d’una nova infraestructura per a la càrrega de vehicles elèctrics formada per dues estacions de recàrrega ràpida que podran alimentar a quatre vehicles simultàniament. Seran accessibles durant tot l’any i donarà servei a tots els públics i vehicles.\nEl tipus de recàrrega serà ràpida trifuncional:\nCCS COMBO 2 DC\nDes de l’Associació farem seguiment del progrés dels treballs i us anirem informant puntualment.


FOCIR Archives - Pàgina 3 de 3 - FOCIR\nPosted by FOCIR on 11 Feb 2015 / 0 Comment\nCada 13 de febrer se celebra el Dia Mundial de la Ràdio, una efemèride que vol reconèixer el poder únic d’aquest mitjà per a marcar una diferència en la vida de les persones i aplegar la gent de tots els racons del món. De les notícies i el debat públic a la música i l’entreteniment, […]\nCompareixença de la FOCIR davant del Parlament de Catalunya sobre el Projecte de llei del voluntariat\nJa podeu consultar la compareixença de la Presidenta de la FOCIR, la Sra. Mònica Sabata, davant la Comissió de Benestar, Família i Immigració del Parlament de Catalunya amb relació a la tramitació del Projecte de llei del voluntariat de Catalunya, d’aquest passat dimarts 3 de febrer. Mireu el vídeo de la compareixença i de les […]\nPosted by FOCIR on 22 Gen 2015 / 0 Comment\nBy Agustí Colomines (IT – In Transit newsletter) “We are at a critical juncture for Catalan political life: one period of the Mancomunitat [the Catalan Commonwealth] ends, and a new one begins. We are concluding the period that begins with the fall of Barcelona, with the Nueva Planta Decree, with the suppression of the Consell […]\nPosted by FOCIR on 21 Gen 2015 / 0 Comment\nEl Korfbal Assessoria Vallparadís ja torna a ser a terres catalanes després d’haver viscut una bona aventura europea a l’Europa Cup de Bèlgica, on ha obtingut la 5a posició. Els nois i noies de Miguel Ángel Tobaruela han jugat un torneig molt digne plantant cara a grans equips europeus, i han millorat la setena posició […]\nPosted by FOCIR on 14 Gen 2015 / 0 Comment\nLa FOCIR us desitja unes bones festes i que l’any 2015 estigui ple d’èxits i anhels personals i col•lectius\nPosted by FOCIR on 19 Des 2014 / 0 Comment\nStorify de les XIV Jornades FOCIR\nPosted by FOCIR on 24 Nov 2014 / 0 Comment


Sectors | Clients | ESCIO - Aplicació de gestió comercial CRM i Projectes\nA continuació podeu veure els sectors que han implementat Escio i d'una manera o una altra n'han tret avantatge.\nAquesta eina ha ajudat al sector de la construcció a tenir una millor coordinació, pel fet que ara poden tenir la documentació centralitzada en una plataforma virtual. Pels operaris, ha significat un canvi en la seva metodologia de treball. Poder imputar les hores dels projectes en una APP, els ha permès tenir un control del temps que destinen a cada tasca.\nPer al sector del metall, la implementació de Escio ha millorat la gestió de l'equip comercial internacional. Ha facilitat la coordinació entre l'equip comercial, tècnic i taller. Escio, a més, ha proporcionat a l'empresa un quadre de comandament general i per projecte per poder fer seguiments.\nPer a un bufet d’advocats, la posada en marxa d’ Escio els ha permès gestionar els permisos d’accés a usuaris. Per aquest sector, ha estat tranquil·litzador que la plataforma disposi d’un certificat de seguretat.\nPer a les federacions i associacions, disposar d’una plataforma virtual com la d’Escio, els permet controlar les tasques realitzades. A diferència d’altres sectors, ha estat de vital importància que aquesta eina els pugui proporcionar informació detallada de cada associat i feines fetes i, a més, agrupar la informació de juntes i consells.\nPer a les gestories, tenir un historial de les feines fetes de cada client en una plataforma virtual els ha suposat un canvi a nivell organitzatiu. Així mateix, els permet tenir un control de feines extraordinàries i gestionar dates d’esdeveniments importants.\nPer a una empresa del sector informàtic, és de gran interès poder tenir un control unificat dels diferents departaments, i tenir la informació centralitzada. D’igual importància ha estat poder imputar les hores de cada projecte o client a la plataforma virtual.\nPels instal·ladors, Escio els ha ajudat a millorar la gestió de projectes i obres. Fins llavors, no havia estat possible tenir tan bona coordinació entre pressupost, execució i administració. Poder treballar a través d’una Tablet (APP) i en mode Offline els ha facilitat molt la feina. Fins i tot, es pot realitzar la signatura de conformitat a la APP.\nPer a les empreses dedicades a oferir formació, els ha estat de gran avantatge poder gestionar tot l'equip comercial a través d'una plataforma virtual i poder visualitzar les formacions més demandades.\nPer aquest sector es disposa d’un ampli ventall de funcionalitats de l’aplicació. Tot i així, ens podem centrar en la utilització d'aquesta al departament comercial, donant-li més autonomia i reduint temps de resposta al client a l’entrega del pressupost. Escio proporciona informació online en les visites als clients per poder reduir el temps d’acceptació. Amb això s’està millorant l’autonomia del comercial, sempre amb una limitació marcada pel director comercial. Té opció, a més, a un control de KPI’s en temps real per part de la gerència.


Hotels de quatre estrelles a Escaldes-Engordany\nVisita els nostres hotels de quatre estrelles a Escaldes-Engordany i aprofita totes les comoditats que et poden oferir. T'encantaran i repetiràs. Viu Andorra!\nLa pensió Rossell està situada a la parròquia d’Escaldes-Engordany, a la vora del nucli comercial.\nEl refugi de Fontverd (1.880 metres) es troba a la Vall del Madriu, entre l’Estall i el Collet de l’Infern.\nEl refugi Riu dels Orris està ubicat a tocar del Pla de l’Ingla, a la dreta del riu Madriu, a la parròquia d’Escaldes-Engordany.\nLa Residència Continental és un allotjament petit, però acollidor, de 36 habitacions situat al barri antic de la parròquia d'Escaldes-Engordany.\nLa Residència Núria es troba al nucli urbà d’Escaldes-Engordany, al casc antic.\nL’hotel Eureka, de 75 habitacions, té una categoria 4 estrelles i està situat al centre d’Escaldes-Engordany, a la parròquia del mateix nom.


Grècia planta cara - VilaWeb\nDissabte 24.01.2015 00:00\nAutor/s: EUPV - Vall d'Albaida\nDiumenge se celebren les eleccions a Grècia, unes eleccions envoltades per l'intent de manipulació dels poders econòmics en vista d’unes enquestes que donen la victòria a Syriza, una força representativa de la unitat popular del poble grec.\nLa ciutadania grega ha sigut expoliada, maltractada, assetjada i enfonsada en la misèria per aquells qui han generat una situació econòmica insostenible. I no sols és que l’han generada, sinó que les mesures adoptades per revertir la situació han enfonsat més la ciutadania grega. El Banc Central Europeu i el FMI, entre d’altres, no són entitats triades pel poble, i per tant no haurien de tenir capacitat de decisió sobre qüestions que afecten el poble. Però els governants grecs fins ara, així com els espanyols i la resta dels europeus, han deixat en mans d’aquests estaments la gestió que la ciutadania els havia confiat.\nSembla que ara és el moment de fer por a la ciutadania. Els poders econòmics han posat en marxa una campanya que pretén condicionar la voluntat del poble grec per tal que Syriza no tinga la capacitat de governar de cara al poble i d’esquena a aquells qui han generat i agreujat la situació d’angoixa que viu Grècia. Atur, mancances, inseguretat social, fam, necessitats… Totes aquestes coses són les receptes que la troika ha donat als grecs per a l’eixida de la crisi, i ara és quan veuen que el poble grec no se’ls creu i tracten de fer por. Però a Grècia, tant com a Espanya, la por està canviant de bàndol, i el poble grec podrà demostrar diumenge que ha començat un canvi, no solament polític sinó també social. És l’hora de crear un sud d’Europa rebel, que lluite sense por per tal de posar la política al servei de les persones. És l’hora de l’Europa dels pobles, és l’Europa que moltes persones lluiten per guanyar i fer possible.\nQuan el poble ja ha perdut tant… el poble també perd la por.


Gucci exhibeix els 70 a Milà\nEls dissenys de Frida Giannini han desafiat al costat de les col·leccions de Versace i D&G\nPer a la propera temporada de tardor-hivern, els pantalons guanyen amplada per sota dels genolls\n2 min. Roma 18/01/2011 10:53\n260x366 Desfilada de Gucci a Milà / AFP Guiseppe Cacace Desfilada de Gucci a Milà / AFP Guiseppe Cacace\nLa Setmana de la Moda Masculina de Milà encara la seva última jornada amb la desfilada destacada de Giorgio Armani, entre d'altres. Fins ara, però, un dels que més ha sorpès sobre la passarel·la ha estat Gucci. La casa de moda italiana conduïda per la dissenyadora Frida Giannini ha apostat per la tornada als anys setanta de cara a la propera tardor-hivern, amb els pantalons que s'eixamplen a partir del genoll com a protagonistes.\nA la col·lecció, predominen els colors negres, marrons i grisos; les peces són llargues i retornen a l'home l'aparença de dandi. "M'agradaria trobar homes vestits així. Malauradament, avui falten icones d'elegància que perdurin a la memòria com els dels anys setanta", ha assenyalat Giannini en la desfilada que inaugura el noranta aniversari de Gucci.\nEls pantalons arrapats i la seva rectitud, però, segueixen marcant la tendència de marques com Versace i Dolce & Gabbana. Els primers han optat per l'elegància i la sobrietat del negre combinada amb tons blaus més elèctrics, tot i que també incorporen les gabardines i blazers llargs; D&G, en canvi, representa l'explosió de color i la superposició de peces s'inspira en el cantant de rap Pharrell Williams.\nLa tornada dels abrics llargs també es va comprovar a la desfilada d'Armani, on el dissenyador italià va confirmar que farà el vestit de núvia de Charlene Wittstock, la promesa d'Albert de Mònaco. L'objectiu és donar a l'home un aire detectivesc i més juvenil.


Punt Jove – Centre Obert Barnabitas\nPunt Jove es un projecte educatiu, participatiu, lúdic i social, presentat per un equip de monitors i educadors que es durà terme a Sant Adrià del Besòs al barri de Sant Joan Baptista.\nEl Punt Jove neix d’una necessitat del nostre barri i poder oferir un espai de trobada, treball i alternativa diferent a la nostra joventut. Dirigit amb el propòsit d’afavorir la seva inclusió social.\nTreballarem per a i des de la comunitat d’una forma global i integradora, desenvolupant una tasca socioeducativa i cultural, treballant des de la prevenció i la detenció de dificultats en els aprenentatges educatius i socials dels joves.\nLa nostra associació, que ja porta 23 anys en funcionament en el nostre territori, Sant Joan Baptista, cobreix les necessitats bàsiques dels infants i joves, oferint un espai diari on els nens/es i joves fan els deures i reforcen aquelles assignatures en les quals presenten més dificultat, també és una altra alternativa en el temps de lleure dels infants, fent que sigui un temps profitós a través de les activitats lúdiques, culturals i esportives, tenint en totes un fi educatiu.\nTot i així es fa notar la manca de joves en aquestes activitats. Donat que és un centre diari a molts joves els hi fa impossible assistir diàriament, perdent el fil conductor i desmotivant-s’hi.\nL’associació per tant planteja una alternativa, crear el punt jove els caps de setmanes on els joves tinguin el seu propi espai lúdic però també un espai de referència, on els joves se sentim en confiança per parlar de les seves inquietuds, inseguretats i problemàtiques que els angoixen i no saben gestionar. Aquest col·lectiu presenten una mancança en recursos d’informació i orientació en formació reglada o complementària, també assolir la millora de l’ocupabilitat dels joves.\nEns preocupa molt els joves sense estudis i sense treball que estan al carrer i apostem per oferir-los un espai de trobada i compartir experiències on l’objectiu sigui el reconduir-ho als estudis o cap a una sortida laboral.\nEs parteix de l’experiència i saber fer en la utilització de metodologies i tècniques pròpies de l’educació en el lleure. Aquestes són adaptades per l‘equip tècnic, de forma interdisciplinar, amb la finalitat de treballar els continguts propis de la inserció laboral. Es proposa una metodologia específica i innovadora per a realitzar l’acompanyament a la inserció sociolaboral dels participants a través del projecte renovem.


Reflexió després de 100.000 visites. Els blogaires som incòmodes? | Els meus restaurants\nReflexió després de 100.000 visites. Els blogaires som incòmodes?\nEstic molt satisfet i agraït a tots vosaltres, d’haver arribat a les 100.000 visites amb un un total de més de 140 seguidors... El bloc m'ha fet passar bones estones, conèixer i/o recuperar amistats i sense portar-me cap mal moment ni desencís.\nNo sé si 100.000 vistes (segons el comptador intern Google) son moltes o poques.... No hi ha masses blogs dedicats a restaurants i en català menys. Mirat així podríem dir que això afavoreix les visites.... Però també cal considerar que el volum de gent interessada en restaurants, tampoc és excessivament elevada i en tot cas molt inferior a la que està interessada en cuina, per posar un exemple més o menys relacionat.\nVisito els restaurants de la manera més anònima possible, faig les fotos mig d'amagat i la meva finalitat bàsica quan vaig a un restaurant és dinar o sopar i xerrar amb qui m'acompanya. Dit d'altre manera, no m'interessa massa el món de la restauració tret del servei que dóna. Per mi el restaurant és com una caixa negra que em dóna un servei.... I poc m’interessa si el xef va fer pràctiques al Bulli (quasi prefereixo que no...), o l'estat de crisis del sector (tampoc els explico el meu), ni filosofar sobre el futur de la cuina en els propers anys...\nI de fet dels quasi 100 restaurants propers que he publicat (m'he deixat alguns que he pensat no valien la pena), només he arribat a nivell amistat amb 3 d'ells i amb aquests si que en ocasions hem ampliat (o ampliarem) el nostre contacte més enllà del pur tracte professional.\nTot aquest preàmbul, és arrel d’una conclusió que he tret i és que els blogaires amateurs i independents, que parlem de restaurants, som en general, una espècie incòmoda. No som massa estimats ni per part dels blogaires "professionalitzats", ni tampoc pels restauradors.\nEls primers perquè en més d'una ocasió es queden en pilotes, quan expliquem "la realitat" d'un lloc que ells han lloat amb tota mena de luxes, tot i que en ocasions utilitzant recursos literaris per no deixar-se entendre massa. ..... I quan algú descriu la “dura realitat” del lloc, imagino els toca realment la pera.... (i en el fons m'agrada).\nCom sempre dic, els blogaires “professionals” poden ser de fiar quan parlen de llocs senzills, d'aquells oberts amb molt d’esforç i sempre que no hi hagi una amistat prèvia. En canvi millor desconfiar d'ells quan parlen de llocs oberts sota el paraigua de grups poderosos i agències de premsa. En tot cas cal saber llegir-los fent “lectura entre línies”.\nEls restauradors tampoc ens acaben d’estimar, perquè pensen que una critica negativa pot fer molt de mal i en canvi una positiva passa desapercebuda, ja que l'estil blogaire sol ser edulcorat i deixar bé el lloc, ha de ser “la normalitat” al seu criteri.\nTambé comentar que alguna restauradors, quan es parla d’ells, només admeten la qualificació "excel·lent".... I per ells un “notable alt”, ja és ofensiu....(no se com devien reaccionar quan estudiaven). Fa no massa vaig publicar d’un lloc on els vaig deixar be a tots nivells, excepte en un punt no clau i que era fàcilment salvable... Doncs el feed-back que m’arriba és que s’havien emprenyat amb el tema... En lloc d’agafar-ho com una oportunitat per millorar, s’emprenyen...\nTambé entenc que hi ha blogaires “amateurs” complicats (i cal incloure aquí alguns dels de publiquen a Verema) que amb el “bon rollo” de “jo et publicaré”, esperen alguna cosa a canvi o algun tipus de convit... Però de “gorreros” en hi ha a tot arreu...\nEn fi... que malgrat en ocasions pugui no sentir-me massa estimat per part d’aquests col·lectius (i els que em coneixeu de prop, ja sabeu lo poc que m’importa), continuaré per aquest camí mentre em segueixi divertint i pugui fer-ho. Les 100.000 entrades em venen a dir que la gent ho llegeix i agraeixo molt els comentaris al blog o en privat..... Em fa molta il·lusió rebre mails de gent que m‘expliquen agraïts com els ha anat en un restaurant que han descobert a través del meu blog.\nGracies a tots els q em llegiu i comenteu.... Continuem el camí\nJaume 3 de setembre de 2011 a les 22:00\nFelicitats per la gran feina que fas, Ricard, tant en aquest bloc com en el dels vins, relantant la teva opinió planera i senzilla, sense cap mena d'interferència, sense interessos, per això crec que tens tants seguidors.\nEspero poder seguir-te llegint durant, com a mínim, 100.000 visites més.\nXesco 3 de setembre de 2011 a les 22:08\nFelicidades. Yo creo que realizas un estupendo trabajo de campo. Respecto a "la crítica" en general... algún día tendremos la ocasión de intercambiar impresiones, o eso espero. Por suerte no me siento incluido en ninguno de los grupos a los que incomodas, de momento, eh? Pero insisto: Felicidades, muchas felicidades\nRicard Sampere 3 de setembre de 2011 a les 22:21\nJaume.... Gràcies i espero continuar fins molt més...:)\nXesco....encantat de que nonet sentis a cap dels grups...:)\nstarbase 3 de setembre de 2011 a les 22:51\nEl que en penso ja ho saps, Ricard. Un cop et vaig demanar (bé, és atrevit però en realitat és el que vaig fer) que no et deixèssis canviar gaire per la volada que agafava el blog.\nPenso que no has trait l'esperit inicial i que continues sent tant de fiar com el teu sincer criteri et dicta. Que per al que a mi respecta, és de molta autoritas.\nMoltes felicitats i a seguir sent feliç amb el blog!!\nGEMMA 3 de setembre de 2011 a les 23:17\nHola Ricard, no ens coneixem en persona, fa temps que et segueixo i ultimament ja m'he atrevit a comentarte coses. També t'agraeixo que, a vegades, hem deixes algun comentari. Aixó vol dir que et mires el meu blog.\nPero avui vull dir-te que ,PER FAVOR, continuis fent les teves critiques gastronómiques com fins ara. No canviis ni un pel.\nPersonalment m'agrada saber la opinió d'una persona que ddiu el que pensa, sense ensabonar el que , de vegades, no hi ha per on agafar-ho.\nBé, no m'enrrotllo més i espero seguir llegint el teu blog.\nPer cert, espero la crónica de "Can Roca". Al Abril tenim un gran esdeveniment que celebrar i estic buscant a on fer-ho.\nmercè 3 de setembre de 2011 a les 23:20\nRicard, ja saps que m'agrada passar per aquí, molt, i no precisament perquè després hagi d'anar als restaurants dels quals parles, en canvi, m'agrada llegir com t'expliques, què en penses, com argumentes els pros i contres.Segur que com jo, molts aprenem del teu criteri "independent". Si tenim unbloc és per gaudir-ne en plena llibertat, tal i com tú fas. Espero llegir-te molt de temps i fer balanç a les 200.000! Una abraçada.\nSERGI 3 de setembre de 2011 a les 23:38\nI que no parin, és molt bó poder passar per les pàgines de gent ametaur com tú que doneu una opinió personal sobre un restaurant sense tindre res a guanyar o perdre, simplement compartir la teva experiència amb la resta, que no pari la festa company\nNúria Aymerich 4 de setembre de 2011 a les 0:00\nMoltes felicitats per les 100.000 entrades!\nAra bé, felicitats per ésser capaç de mantenir l'objectivitat. El més important és que segueixis escrivint tal com fas, amb sinceritat i rigor, respecte i gaudint-ne, tal com fas.\nPensa, que malauradament, hi ha persones que son molt insegures i que no suporten escoltar una sola "critica". Sense crítica, com bé, dius, no hi ha possibilitat de millora.\nSegueix així, perquè és l'agenda qualificada per molts dels que som seguidors.\nRicard Sampere 4 de setembre de 2011 a les 0:35\nOscar.... Tu saps tb que el teu blog és un lloc de peregrinatge meu.....\nGemma... Just tornats de Can Roca... En pocs dies ho publico i veuràs q es un GRAN lloc.\nMercè... Ni tu vas massa a restaurants, ni jo faig masses pastissos.... Però ens agrada seguir-nos...\nSergi, moltes gràcies. Saps que aprecio molt llegir-te aquí.\nNúria, el que em dius saps que té especial significat per mi.\nxisco 4 de setembre de 2011 a les 1:57\nBona nit Ricard. Moltes felicitats per les més de 100.000 visites. Jo som nou en aquest món dels blocs i des del principi vaig descobrir els teus blocs i em van agradar molt. Molt interessants i molt ben fets. La veritat és que és tot un plaer seguir-te i haver decobert el teu món. Gràcies per la teva dedicació i per la feina ben feta. Et desitg que puguis fer 100.000 visites més.\nGràcies també per passar-te pel meu bloc, seguir-me i comentar les meves bogeries. Salut i una abraçada.\nELS PEIXOS 4 de setembre de 2011 a les 8:13\nMoltes gràcies a tu Ricard ...i Moltes Felicitats!!!!\nLo Jaume 4 de setembre de 2011 a les 9:11\nen primer lloc, moltiiiiiiissssimes felicitats, i continua com vas, estic d'acord amb l'starbase que no has trait l'esperit inicial d'aquest blog.\nPer altra banda, i com ja saps, a mi em toca per tots cantons, docs fem vi i tenim restaurant, i crec que quan fas una feina, i més de cara al públic, estas exposat a rebre lloances i crítiques. És part de la feina, i s'ha de saber acceptar les males crítiques, i reflexionar-hi, així com triar el gra de la palla en les bones, i en 23 anys dedicats a la restauració, n'hem tingut de tots colors, i hem mirat d'aprendre de totes dues. Potser, i a vegades depenent de to, costa més d'entomar una mala crítica, però s'ha de respirar uns quants cops i ser valent e intel·ligent per entendre-la i reflexionar-hi.\nD'acord que els profesionals de la crítica, en segons quins casos estan condicionats, però és feina del lector saber, també en aquest cas, triar el grà de la palla, i veure si aquella columna que parla de vins o restaurants en aquest o aquell diari la fa algú que sempre encombra cap aquí o cap allà.\nPer molts anys i visites!!!!\nAgustin Fraile 4 de setembre de 2011 a les 9:44\nFelicidades Ricard, un trabajo excelente y aunque no lo parezca, más que agradecido, los que realmente seguimos un blog como el tuyo, lo consideramos un “servicio” una ayuda una pequeña guía donde uno se puede fiar. Un referente importantísimo para conocer sitios o para entrar en alguno por el que hemos pasada mil veces y jamos hubiéramos osado entrar.\nUn ejemplo, ayer por indicación tuya y después de leerlo en tu blog, fui a comer a “Germans Miquel's” en Cambrils y te puedo asegurar que solamente por descubrir un sitio tan honrado como este ya valió la pena tu trabajo, al menos para mí.\nPor otra parte tu estilo directo pero a la vez sarcástico, hace que esta pequeña “guía” que elaboras semana a semana se convierta para muchos en eso que intentas explicar en la crónica de hoy, un lugar donde encontrar restaurantes donde prime lo que bien denominas RQP y el hecho de poderlo hacer de manera independiente, criticando lo criticable, ha convertido tu blog, en lo que es, un referente.\nDesde aquí mi reiterar mi felicitación y agradecimiento por tu “hobby” del que no pocos, (100.000) alguna vez nos hemos beneficiado.\nJ. Gómez Pallarès 4 de setembre de 2011 a les 10:26\nMoltes felicitats, Ricard. Fa anys (pel cap baix dos) que vaig deixar de mirar estadístiques (estava abonat a no sé quantes coses...), però la única cosa/dada que conec és la mtaiexa que tens tu, la que ens dona Google. No sé quina validesa té, però sí sé que el valor és el que tu li donis. I com que és una fita important per a tu, moltes felicitats de nou i, sobretot, a seguir donant-nos les teves pinzellades, que són molt apreciades!\nDaniel 4 de setembre de 2011 a les 15:20\nFelicitats!, és una xifra important que fa evident que tens que continuar :-)\nJo et vaig descobrir (o retrobar) per casualitat fa temps, buscant temes de cuina i menjars per la web, i malgrat que no estic en situació d'anar a "perseguir" restaurants, estic bastant enganxat a les teves cròniques i receptes.\nRicard Sampere 4 de setembre de 2011 a les 17:51\nXisco.... Tu ets un bon ejemple de a través del blog coneixer gent i intercanviar opinions i sense viure a prop un de l'altre. Gràcies.\nDolors... Gràcies. Molt content de llegir-te, saps que sempre ets ben rebuda aquí i a Facebook. Llàstima que et prodigues poc...\nLo Jaume... Si que es veritat que tu ets polifacetic i estas a tot arreu.... :). Comparteixo que les crítiques són per reflexionar-les i representen una bona oportunitat de millora... En la meva feina sempre he intentat buscar la part positiva a les crítiques. Salut i gràcies.\nRicard Sampere 4 de setembre de 2011 a les 18:00\nAgustin... Tu i jo tenim blogs paral.lels, amb els mateixos objectius que no van més lluny que passar-ho be i comunicar. I m'alegra molt que vagis gaudir de Germans Miquel's.... Es un gran lloc..... Salut i gràcies.\nJoan.... T'agreixo el que dius i més venint de tu que ets un blogaire categoria "or"....:). Comparteixo el que dius dels comptadors i tampoc i dóno més importància que l'oportunitat de compartir-ho.\nDaniel.... No imagines la il.lusió que em fa de retrobar-te aquí. Haviem compartit molts bons moments de trebal i amistatl. Salut i gràcies.\nJordi 5 de setembre de 2011 a les 0:30\nMoltíssimes felicitats, Ricard!\nPD: Curiós, el captcha que blogger em fa escriure es 'brega'.\nRicard Sampere 5 de setembre de 2011 a les 0:40\nEn ocasions els "captchas" són molt curiosos....:)\nEl rincón de Paloma. 5 de setembre de 2011 a les 14:24\nAnim Ricard amb el blog, jo no vaig a gaires restaurants però m'agrada seguir-vos i descubrir jocs que sense vosaltres no sabria que existeixen.\nRicard Sampere 5 de setembre de 2011 a les 15:58\nBet 5 de setembre de 2011 a les 20:49\nHola Ricard! primer de tot moltíssimes felicitats, tal com t'han dit més amunt... la feina ben feta es nota! Té molt mèrit anar seguint la mateixa línia, tractar les crítiques irònicament o també constructivament per tractar de millorar. Això ja se sap, n'hi ha que no ho accepten... Però n'hi ha en el món dels restaurants i en definitiva, a tot arreu. Jo no tinc gaire experiència en blogs, però em vaig fer el meu per poder compartir receptes d'una manera més lliure, més personal. Tampoc tinc gaire experiència en restaurants, als joves ja saps que això ens costa més! i si s'ha de pagar preferim que ho facin els pares. Però l'experiècia no sobra mai i és per això que m'agrada llegir el teu blog, sé que no ens estafaràs amb comentaris endolçats vers els restaurants que visites, sinó que els tractes amb una "objectivitat personal" de la qual ens en podem refiar. Felicitats de nou i ara a per les 200.000!\nRicard Sampere 5 de setembre de 2011 a les 21:00\nI saps que valoro els eus comentaris de manera especial. Potser dels anys en que em dedicava a la docència, tinc especial deblitat pel talent jove. I tu en tens i ets un clar exemple de maduresa.\nDit això i que saps ho dic perquè ho penso, reconec que en ocasions per no ser massa "endolçat" en els comentaris, tendeixo a ser irònic i pot ferir alguna sensibilitat.\nAra mateix estic redactant la darrera experiència al Celler de Can Roca... i estic fent mans i mànigues per filtrar alguna ironia de les meves, sense que sembli un menyspreu al lloc. En una setmana ho publico... :)\nEduard Ros 5 de setembre de 2011 a les 21:12\nRicard Sampere 5 de setembre de 2011 a les 21:19\nGràcies Eduard... fa dies vas fer el salt dels 100.000 tu i aquest dissabte em va tocar a mi... salut!\nMarta 6 de setembre de 2011 a les 8:33\nVaja, vaja, vaja... com sempre i per variar..arribo un pel tard, hores d'ara ja estàs als 101.092 i com encertar el capicua, és díficil... deixaré ara petjada.\nD'afalags i felicitacions...no sé que pugui afegir.... i no en sé massa, ni m'agrada...ja ho saps. Simplement recordar, el primer post i la finalitat que tenia... i carall que poc t'ho pensavessssss !!!\nSegurament una cosa ha anat retroalimentant l'altra i un post un altre...i provocat alguna visita a un restaurant determinat i una visita n'ha fet venir unes quantes... però Sr. Sampere... el mèrit és tot seu !!!!!!\nI un petit comentari..m'ha sorprés enormement que ningú damunt meu, hagi fet esment a la teva reflexió...ves si tindràs raó al final !!!!!!\nRicard Sampere 6 de setembre de 2011 a les 9:53\nSi que quan vaig començar el blog l'objectiu era molt limitat, però de manera curiosa ha anat creixent l'audiència.\nEl tema de la "no reflexió" té una doble explicació... per uns la mandra de reflexionar i per altres, el fet de que dic veritats com temples... :)\nignacio 6 de setembre de 2011 a les 17:35\nRicard me uno a la opinión generalizada. Es importante que exitan blogueros amateurs que solo pretendan disfrutar con lo que hacen y compartir con los demás sus opiniones.\nYo tuve un par de años un blog similar (en cuanto a objetivos que no en cuanto a categoría) y disfruté un montón; lo he dejado cuando mi trabajo no me dejaba tiempo para disfrutar con ello pero en cuanto pueda volveré a la carga.\nRicard Sampere 6 de setembre de 2011 a les 17:47\nAra he vist el teu blog i estava molt be... A veure quan el pots tornar a posar actiu...\nFem un mos 7 de setembre de 2011 a les 7:43\nA per las 200.000, però com ara, nomes faltaria que no poguessis dir el que penses (sense faltar a ningú) al teu bloc, una mica de ambient sempre es de agrair, et continuarem seguin.\nTiriti 7 de setembre de 2011 a les 8:25\nClar i català, si senyor!, felicitats i agraït per la teva coherència, objectivitat i bon criteri! Com deia aquella famosa cançó,..... no cambié, no cambié, no cambié!.....una abraçada des de la discrepància a vegades i des de l’admiració, sempre.\nRicard Sampere 7 de setembre de 2011 a les 9:22\nFem un mos: Si senyor.. Tal com diueu, al seu blog de cada un pot dir el que pensa, mentre no es falti a ningú. Gràcies!.\nTiriti: Seguiré la lletra de la canço... :). O al menys intentaré fer-ho. Una abraçada també.\nAnna Jorba Ricart 7 de setembre de 2011 a les 18:06\nMe parece un trabajo excelente, divulgativo y yo si no molesto, seguiré leyendo este blog.\nDisculpa mi castellano.\nRicard Sampere 7 de setembre de 2011 a les 19:32\nNo acabo de entender tu comentario, puesto que ¿Como vas a molestar?.\nY tampoco entiendo lo de "Disculpa mi castellano", puesto que en tu blog lo escribes perfectamente...\nmanel 8 de setembre de 2011 a les 0:47\nens coneixem poc, però estic segur que et diverteix i et preocupa tant com a mi si hi ha gent que s'emprenya, o sigui, gens.\nels que et llegim sabem quin peu calces, què t'agrada i què no, i si tornem deu ser que ens en refiem de tu, tot i les discrepàncies que hi pugui haver, oi?\nper tant, endavant, que fas una feina honesta i davant d'això ningú, per més que es pugui enfadar per algun comentari, et podrà retreure mai res, al contrari.\nRicard Sampere 8 de setembre de 2011 a les 0:57\nGràcies Manel... Si que ens coneixem poc en el cara a cara, però crec que de llegir-nos, ja sembla com si la coneixensa fos més sòlida.... Salut i gràcies.\nManel 8 de setembre de 2011 a les 8:41\nRicard, encara que amb força retard, moltes felicitats per aquesta iniciativa i, sobretot, per aquesta actitud davant d'aquest món de dives i gent honesta, i de falsos interessos i grans aportacions.\nÀnims i, perquè no, amb força polèmica, que això ja t'agrada!\nI, per cert, també felicitats a ella, que es manté a l'"ombra", però que de ben segur que fa les seves valuoses aportacions!\nRicard Sampere 8 de setembre de 2011 a les 10:47\nGràcies Manel...Ho defineixes molt be i com tu dius la polèmica no em desagrada... :).\nI compartint la felicitació amb "ella", que fa un munt d'aportacions i en l'àmbit del vi, encara en fa més.\nAnònim 8 de setembre de 2011 a les 13:49\nComparteixo la filosofia gastronòmica (que jo resumiria com "sin gilipolleces"); i et felicito.\nMolts agraim les opinions fetes amb independència (sigui de restaurants o del que sigui); i avui dia molts es venen per un "chusco pan" (com el de la foto de "a fuego lento"), que ara comentaré...\nRicard Sampere 8 de setembre de 2011 a les 15:06\nBona definició Guillermo i benvingut!.\nM'ha agradat el "sin gilipolleces".\njordi 9 de setembre de 2011 a les 12:21\nVaig seguint les teves cròniques des de fa un temps i el teu bloc ja ha passat a ser un d'aquells que hi dono un repàs de tant en tant. Et felicito per saber escriure sense eufemismes ("així ho veig i així us ho explico") i agraeixo molt que transmetis certs detalls, percepcions i opinions que m'ajuden com a lector a anar-me formant un criteri (a vegades contrastant-lo amb el teu, sobretot quan parles d'algun lloc en el que ja he estat). Dóna gust passar per aquí.\nRicard Sampere 9 de setembre de 2011 a les 12:29\nGràcies Jordi per escriure.\nDe veritat que em fa il·lusió quan algú em comenta coses. Visites ja en noto per com creix el comptador, però m'agrada l'opinió directe.\nTens raó que escric sense eufemismes y entre altres motius, perquè no en sabria prou.. :).\nAmb "així ho veig i així us ho explico" defineixes molt be el que intento fer.\nAnònim 9 de setembre de 2011 a les 12:58\nFelicitats una vegada més pel teu blog i pel gran nombre de visites que tens, jo en sóc un gran fan. Estic delerós de llegir la teva opinio sobré el celler de can roca.\nCom que sé que estàs especialment en contra dels restaurants fantasma o clandestins, et comunico que el restaurant clandestí chi-ton ara ja s'anuncia a RAC1....m'ha fet pensar en tu :)\nRicard Sampere 9 de setembre de 2011 a les 14:29\nDiumenge publicaré el Celler de Can Roca. Ens va agradar molt, però alguna de les meves he de dir...:).\nI això de que un clandestí s'anuci per la radio, ja sembla conya total...:).\ntarannà d'abril 9 de setembre de 2011 a les 21:44\nDoncs fa poc que he descobert el teu blog i em sembla molt interessant.\nNo ens coneixem i ja fa uns dies que et seguia en privat.\nM'uneixo a les opinions generals. És interessant el que dius, dius el que penses segons la teva experiència,etc.\nJo aniré seguint les teves cróniques tot i que hi ha altres blogs interessants a llegir i a vegades es fa difícil estar al dia de tots!!!\nDe totes maneres...no paris!\nRicard Sampere 9 de setembre de 2011 a les 23:56\nSi que hi han molts blogs interessants, però a pocs et sentiras tan benvingut/da com aquí.....:).\nGràcies per llegir-me.... Em faig seguidor del teu i així estic al dia.\ntarannà d'abril 10 de setembre de 2011 a les 9:09\n"Uiiii, ke makuuuuuu!!!!"\nGràcies per la teva dolça benvinguda!\nM'ha fet il·lusió la teva inscripció al meu!!!\nRicard Sampere 10 de setembre de 2011 a les 10:29\nAnònim 12 de setembre de 2011 a les 16:27\nEt segueixo a Verema i ja fa temps al teu blog, i per a mi ets una refència alhora d´anar a restaurants.\nGràcies per la teva informació i bon treball.\nRicard Sampere 12 de setembre de 2011 a les 16:50\nGràcies per les teves paraules. Em fa molta il·lusió rebre missatges com els teus.\nEm fan sentir content de les estones que hi dedico.\nAlbert 13 de setembre de 2011 a les 19:05\nExcel.lent bloc !!!\nRicard Sampere 13 de setembre de 2011 a les 23:55\nGràcies Albert... però tu tens un blog MOLT interesant també. I no soc dels que diuen les coses per quedar be eh?.... :). Així h penso.\nMarta 14 de setembre de 2011 a les 23:51\nDesprés de llegir això...tot aquest munt d'afalags, felicitacions i coses maques..si jo fos tu...m'hauria de posar a alguna d'aquestes dietes de moda... però clar, tu no pots...com faries crítiques llavors????\nMillor una talla més als pantalons i uns tirants. ;)\nRicard Sampere 14 de setembre de 2011 a les 23:56\nCom m'agrada llegir els teus comentaris encara que et prodigues fort...\nJust ara acabada sessió de cinta (i suat com un porquet) amb capítul Mad Men mirat...


Sis estrelles Michelin a l’Snow Club Gourmet | BonDia Diari digital d'Andorra.\nEl calendari de l’Snow Club Gourmet es va iniciar el cap de setmana passat.\nDj., 23/01/2020 - 01:15\nSis estrelles Michelin a l’Snow Club Gourmet\nUn total de 6 estrelles Michelin deixaran els temples gastronòmics dels seus guardonats restaurants per aterrar als fogons de les cuines dels sectors Soldeu el Tarter de Grandvalira en la 4a edició de l’Snow Club Gourmet. La proposta preveu 6 jornades d’altíssim nivell culinari amb cèlebres xefs de cases com Disfrutar Barcelona, Les Cols (Olot), Miramar (Llançà), Nairod (Barcelona), Nado (La Corunya) i Teòric (Barcelona). Les sessions tindran lloc al llarg de la temporada de neu i estan obertes als 150 socis del club gurmet i al públic general. El calendari fixa sis moments gastronòmics que se celebraran, tant en horari diürn com nocturn, en els restaurants més emblemàtics de l’estació situats per sobre dels 2.000 metres d’altitud.\nEl projecte atansa esquiadors i no esquiadors amb un tarannà gurmet a viure una experiència que, tant pot fusionar la cuina dels grans xefs de referència, com introduir figures promesa de la gastronomia que comencen a despuntar a les capitals. Ara bé, ambdues propostes coincideixen sempre prenent com a base el producte com a màxima expressió.\nLa primera cita del calendari de l’Snow Club Gourmet es va celebrar el passat cap de setmana al sector Soldeu de Grandvalira amb l’assistència de 50 comensals i amb el xef David Rustarazo Rusti, que va compartir cuina amb l’equip liderat pel director d’operacions de restauració de l’estació, Xavi Solé, i van gaudir d’una selecció d’ingredients de Colmado Singular de Francesc Collell al recentment estrenat Wine & Meat Bar by Jean Leon, a 2.250 metres d’altitud. Rusti capitaneja el restaurant Nairod de Barcelona, un establiment que va obrir les seves portes fa menys d’un any i que ja es troba entre les propostes culinàries imprescindibles de la Ciutat Comtal segons la crítica gastronòmica.


La CASS vol tenir accés a les dades de la història clínica compartida .\nSalut i finances\nFont planteja donar-li un ús estadístic preservant l’anonimat per “ajudar a establir protocols d’optimització de recursos”\nEl president del consell d'administració de la CASS, Albert Font.\nActualitzada 05/06/2020 a les 06:30\nEntre les mesures de contenció de la despesa, el president del consell d’administració de la CASS, Albert Font, va plantejar ahir la possibilitat d’accedir a la història clínica compartida com una eina per “establir protocols d’optimització de recursos”. La proposta, de caràcter administratiu, tindria com a missió aprofitar les dades que recopila la història clínica compartida per atorgar-li un ús estadístic.\nTot i que un dels principis pels quals se sustenta la història clínica compartida és amb relació a la confidencialitat de les dades dels pacients, Font va remarcar que en cas de fer-ne un ús des de la parapública “s’anonimitzaria tot el que s’hagi d’anonimitzar”. Per aquest motiu, el president de la CASS va demanar ahir als consellers generals, durant la seva compareixença en la comissió legislativa de Finances i Sanitat, “valorar si no estaria bé donar-li una altra faceta per ajudar en el benestar públic”. Com a mesures complementàries, Font també va posar sobre la taula la realització d’un estudi de taxació de “nocius sanitaris” (tabac, alcohol, sorolls...) o la creació d’una branca de dependència que recaigui d’una altra administració.\nEl FRJ perd 45 milions el 2020\nParal·lelament, el president de la comissió gestora del fons de reserva de jubilació, Jordi Cinca, va anunciar ahir que durant els primers cinc mesos de l’any –concretament fins al 20 de maig– la rendibilitat dels actius financers va caure un 3,26%, que equival a unes pèrdues de 45 milions d’euros, motivats principalment per la fluctuació dels mercats arran de la crisi de la Covid-19.\nEn qualsevol cas, Cinca va subratllar que aquesta dada es tracta d’una “fotografia” del moment i va mostrar-se optimista tenint en compte la tendència de creixement dels darrers 10 anys. Així mateix, el president de la nova comissió gestora va assegurar que el FRJ “no té la necessitat de vendre res a curt termini” atesa la liquiditat del fons.\nDèficit del fons el 2024\nSobre aquesta qüestió, Cinca va detallar que el darrer estudi actuarial pronostica que el 2024 les pensions que la CASS pagarà seran superiors als ingressos de les cotitzacions de la branca de jubilació, mentre que les estimacions preveuen que l’esgotament de les reserves es produirà entre el 2037 i el 2038. “Hem de guanyar temps de vida al fons perquè permetria plantejar un canvi de model econòmic i institucional de la CASS”, va argumentar Cinca. “Estem probablement davant del repte més important d’aquest país amb diferència”, va afegir. Per dimensionar la magnitud de la problemàtica, Cinca va sostenir que l’esforç econòmic que caldrà afrontar en la crisi de la Covid-19 “quedarà molt petit en comparació a quan s’esgoti el fons de jubilació”.\nPel que fa al balanç del 2019, la branca de jubilació va registrar un excedent de caixa de 41,75 milions d’euros, que suposa un descens del 9,5% respecte a l’any anterior. El nombre mitjà de pensionistes es va situar en 14.216, una dada que suposa un augment del 4,9%. Quant a la branca general de la CASS, va generar un dèficit de 33,93 milions d’euros, que suposa un increment del 17,8% respecte al 2018.\nEn resposta a P3,...\nsobre les funcions que ha de tenir la CASS, la Llei refosa de Sanitat del 2009 deixa molt clar en el seu art. 4 apartat b quines són aquestes funcions: “b) Correspon a la Caixa Andorrana de Seguretat Social la recaptació de les cotitzacions dels seus assegurats, el finançament dels serveis sanitaris rebuts pels seus beneficiaris i la iniciativa normativa en matèria de seguretat social en el que fa referència a les cotitzacions i les prestacions, en els termes que estableix la normativa vigent.”\nLa CASS no es pot auto atorgar la funció “establir protocols d'optimització de recursos”accedint a les dades privades dels pacients recollides a la H.C.C. d'Andorra. Nomès faltaria. Això permetria que ens poguesin penalitzar segons l'estat de salut de cadasqun de nosaltres. No poden permetre l'accés a les dades mèdiques de la HCC a la CASS! Si volen inspeccionar per això tenen el seu servei mèdic.\nAquesta funció en tot cas recau en Govern i en el seu Ministeri de Salut!\nFuncionari va dir..Abans de parlar hauries de saber del què parles i no anar enveninant! Els funcionaris es paguen una mútua com tu ho pots fer!\nSi si, ja ho sé però si cobres el 100% del salari estan de baixa, n'agafés més fàcilment i la part principal de la baixa la paguem tots i no la mutua. Si no tens el 100% segur que no l'agafés tan fàcilment.\nVolen ser tan transparents que publiquin el nombre de dies de baixa total en el sector públic i en el sector privat, i que ens donin el ratio per trebllador i el %dies de baixa vs diestreballats. Prou baixes al 100% al sector públic.\nXavier va dir..Voleu reduir les baixes i la despesa sanitaria? Realment? Elimineu el 100% en cas de baixa dels funcionaris, que els eu règim sigui a la mateixa tarifa del privat o algo millor, però no al 100%.\nAbans de parlar hauries de saber del què parles i no anar enveninant! Els funcionaris es paguen una mútua com tu ho pots fer!\nLa pergunta: Es possible que la CASS algu dia sigui tranparent i democratica de treballadors pro treballadors i no de partits politics.....? Es possible algu dia......J´hi som al secul 21, j´es hora.Va que no costa tant i els treballadors estaran mes agraïds....\n#14 Transparencia Cass\nI si ho fem al revés? Que siguin ells que ens donin una magnífica graella dels darrers 20 anys amb els sous d assessors, consell d'administració, treballadors, baixes repetides, privilegis que tenen els treballadors en comparació a la resta de cotitzants, autònoms que cotitzen més que el sou que es donen... Ah!I un esquema dels alts càrrecs del públic i parapúblic on es vegi com els mateixos salten d'un càrrec a l'altre durant anys. I posats a fer, un constat fàcil: d'aquests càrrecs, quants anys han cotitzat a la pública (pagat per tots nosaltees) i quan a la privada. Així potser veiem per fi qui paga i qui reb\nQui va implementar compartir dades entre el metge referent i el SAAS es va oblidar de demanar-nos permís per fer-ho factible. Es legal?. El servei de protecció de dades que hi diu?\nSi senyor..!! tota la raó\n#11 Fahrenheit 451\nLa CASS ja està regulada per les grans multinacionals farmacèutiques, hem passat de ser un experiment a ser un negoci per ells.\nEntre la cass , la CEA i la empresa familiar estem ben servits a Andorra!!!!


maifemcim.cat: Marxa dels castells del Baix Gaià (116 m)\nMarxa dels castells del Baix Gaià (116 m)\nUbicació: Comarca del Tarragonès.\nTemps aproximat: 6 h 30 m (26,5 km)\nDesnivell: 480 m (acumulat)\nPrograma: Sortirem de casa a l’hora esmentada i anirem per l’autopista C-32 (Pau Casals) i ens pararem a l’àrea de servei del Garraf a fer el tallat. Després enllaçarem amb la AP-7 fins a Altafulla (sortida 31).\nUn cop a Altafulla anirem al punt de sortida de la marxa i recollirem els dorsals: Recollida de dorsals al Centre d’Entitats del Parc del Comunidó a partir de les 7:00 h i fins a les 8 h al mateix lloc.\nItinerari: Farem un tipus de sortida que serà la primera vegada en els nostres 21 anys que la fem: Participarem d’una marxa, la Marxa dels castells de Baix Gaià, de 26 km i molt poc desnivell.\nAquets són els punts de pas, on hi haurà els controls i l’avituallament:\n1. La Mora.\n2. Sant Simplici.\n3. El Catllar.\n5. La Riera ( El Castellot)\n6. Altafulla (Km. 26): final de recorregut i dinar.\nObservacions: La marxa unirà en una caminada no competitiva els castells de Tamarit, El Catllar, La Riera (Castellot), Ferran i Altafulla. Tot el recorregut tindrà com a eix central la llera del riu Gaià, i un dels punts de pas serà la desembocadura del mateix.\nLa sortida dels participants es donarà a les 8’30 h del matí i tindran un marge de 7’30 h per completar els 26 Km de que consta el recorregut. Hi hauran diferents controls de pas per a certificar al final del trajecte que els participants l’han completat en la seva totalitat. Els controls coincidiran amb diferents avituallaments:\n5. La Riera (El Castellot)\n6. Altafulla (Km. 26): final de recorregut i calçotada.\nEls i les participants comptaran d’un temps mínim i un màxim per a passar pels diferents controls. Així està calculat que els controls de pas s’obriran per als participants que portin una velocitat mitja de 8 Km/h i es tancaran quan ho facin els que portin un ritme de 3’5 Km/h\nAl final del recorregut tots i totes les participants podran gaudir d’una calçotada popular.\nOrganitza la marxa l’Ajuntament d’Altafulla. Les inscripcions s’obren el dimecres 2 de gener i recomano que us inscrigueu el mateix dia i a primera hora, doncs està limitat a 500 places i s’omple molt aviat. S’ha de fer en aquesta pàgina web: http://atletes.wixsite.com/marxacastells Preu de la inscripció: 25.- Euros per persona.\nTambé trobareu informació a: http://www.athleticevents.net/cursa/8a-marxa-castells-baix-gaia-altafulla-284\nAquí teniu el reglament, que us recomano de llegir: http://docs.wixstatic.com/ugd/fa64fd_02d799b8101742949a57be88e2b72204.pdf\nPublicat per maifemcim.cat a 19:57\nEtiquetes de comentaris: ND-Mitjana, Tarragonès\nUbicació: Altafulla, Tarragona, Espanya


Horòscop (text i audio) - Imagina Ràdio\nDetenen dos homes a l’Ampolla per robatori amb força\nSegons un pèrit Vandellòs II va funcionar durant dies amb una fuita en una zona “sensible”\nFemme in Arts explora a Lo Pati les arrels culturals de la violència masclista\nHoròscop (text i audio)\nPronòstic per a la setmana del 18 al 24 de febrer.\nAquesta setmana els millors seran TAURE I LLEÓ\nEls TAURE aquesta setmana se sentiràn en molta energia , este MART que està passant per el seu signe és el que els hi donarà aquesta energia que ells tan necessiten i els ampentarà a iniciar moltes coses que tenien aparcades…\nI uns atres afortunats aquesta setmana seràn els LLEÓ. La LLUNA plena se iniciarà aquesta setmana al seu signe donant-los magnetisme i este puntet de romanticisme que a ells els fa tan irresistibles..\nI els que tindrem que mimar són VERGE I CRANC\nEls VERGE aquesta setmana tindràn molt moviment planetari en el seu signe i com ja hem dit moltes vegades quan tenim tant moviment per casa això mos genera nerviosisme i neguit, pos això es el que notaràn els VERGE aquesta setmana.\nI uns altres que tindrem pochillos aquesta setmana són els CRANC , una miqueta baixos de forma i poc animats, veuràn només la part negativa de tot, així que mes val que aquesta setmana els deixem tranquils a la seva closca i la setmana propera deu dirà.\nEl Sant Jaume deixa sortir viu a la Cava\nAquest diumenge a menjar carxofes a Amposta


Salut constata un creixement "sobtat" de la velocitat de contagi i una desacceleració de la baixada de la resta d'indicadors, com les hospitalitzacions i ingressos a UCI\nRedacció 03/12/2020 - 13.00 Actualitzat 03/12/2020 - 15.34\nLa consellera de Salut, Alba Vergés, ha confirmat la informació avançada per TV3: Catalunya no passarà al segon tram, que permetria desplaçaments intracomarcals el cap de setmana i ampliació d'aforaments al 50% per als bars i restaurants. Vergés ha descrit el creixement de contagis com a "sobtat" i ha insistit que no hi ha condicions per avançar de tram.\nD'aquesta manera, caldran com a mínim 15 dies més a partir del proper dilluns 7 de desembre per valorar de nou si hi ha garanties per passar d'una fase a una altra. "No hi ha hagut prou temps per reduir els pacients a la UCI", ha explicat la consellera.\nHo ha assegurat en la compareixença d'aquest dijous després de la reunió del comitè tècnic del Pla d'Emergències de Protecció Civil de Catalunya (Procicat), que ha fet amb la secretària general de la conselleria d'Interior, Elisabeth Abad, en nom de Miquel Sàmper.\nAbad ha fet una crida clara i directa a no sortir aquests dies de pont de la Puríssima, i ha demanat als que ho tinguin previst que siguin conscients de la situació i mantinguin les mínimes interaccions socials possibles. A finals de novembre, el govern ja va assenyalar que no avançaria la desescalada en aquests dies festius.\nLa compareixença d'avaluació de la situació de la pandèmia arriba quan ja ha transcendit que la velocitat de contagi es troba per sobre el llindar que es va acordar com a condició per fer el pas a un nou tram de relaxació de restriccions sanitàries.\nEl pla de Nadal es manté de moment\nEl govern ha decidit, per ara, no fer canvis en el pla de Nadal aprovat aquest dimecres. Tot i admetre que "queden molts dies", el secretari de Salut Pública, Josep Maria Argimon, ha recordat que és un pla específic per a les dates assenyades de les festes.\nEn aquest sentit, Alba Vergés ha fet una crida a la ciutadania a no relaxar-se tampoc per les festes. L'objectiu, ha recordat ella, és reduir al màxim les interaccions socials i això inclou el Nadal.\nDes de Salut esperen que es planifiqui bé amb qui es vol quedar i que es mantingui una certa estabilitat amb un mateix grup malgrat que, ha matisat la titular de Salut, estaran permesos els desplaçaments per tot el territori aquells dies.\nDesacceleració de la baixada de contagis\nArgimon, que ha desgranat les dades epidemiològiques d'aquest dijous, ha assenyalat que han copsat una desacceleració en la baixada de casos. Mentre hi va haver mesures més restrictives en vigor, la davallada va ser molt més intensa que actualment. Les autoritats sanitàries van copsar un alentiment de la reducció, que actualment és "pràcticament imperceptible", segons Argimon.\n"Esperàvem un cert repunt de la velocitat de contagi, però no amb aquesta rapidesa", ha afirmat el secretari de Salut Pública, que ha anticipat que la previsió és que aquest divendres i dissabte s'arribi a superar la xifra del 0,9 pel que fa a la velocitat de propagació. Ell mateix ha indicat que és l'únic indicador que està pujant, però que és un indicador que permet anticipar un creixement de la resta.\n"Si mirem el nombre de casos setmanals i ingressats a l'UCI, baixen. Però la velocitat de contagi ens fa veure que s'incrementarà i cal prudència", ha apuntat.\nUn rebrot important, ha especulat Josep Maria Argimon, faria que els centres sanitaris no poguessin absorbir el creixement de casos, cosa que convertiria tots els hospitals en un "hospital Covid".\nPer la seva banda, Sergio Delgado, subdirector de Protecció Civil, ha volgut traslladar tres missatges a la ciutadania. Delgado ha subratllat la necessitat de mantenir les mesures vigents, és a dir, limitar la mobilitat entre municipis de divendres i dilluns a les 6 de la matinada.\nDelgado també ha assegurat que estan rebent pressions de diferents institucions per fer activitats amb normalitat, però ha recordat que, amb les dades actuals, només es podrà fer allò que es pugui adaptar a les mesures sanitàries acordades.\nI un tercer missatge d'agraïment als ciutadans pels seus sacrificis, mentre apel·lava a la responsabilitat.\n"No deixem garantir el compliment de les mesures només en mans dels cossos policials", ha insistit.\nCoronavirus Covid-19 Desescalada Fases de la desescalada Confinament\nRecuperen un quadre de l'escola de Leonardo que el museu no havia trobat a faltar\nLes hospitalitzacions i els ingressos a les UCIs per Covid superen el pic de la segona onada


Havien passat deu anys des que m´havia establert a Can Virell, a Sa Colònia de Sant Pere, intentant restituir una fora vila abandonada. La part destinada a vivenda seguia essent tan petita com abans, però la part destinada a estudi de cada vegada es reduïa més, fins al punt que les obres ja em dificultaven el pas. Aleshores vaig dissenyar un projecte d'ampliació que fou aprovat per l´Ajuntament d´Artà. En el disseny i en la seva construcció vaig posar tota la meva energia creativa i muscular. Una planta en forma de U, que abraçava una clastra amb aires de jardí zen: sostre de troncs amb canyes de torrent fermades amb cordes de palangre... Amb el carnet d´autònom, quatre jornals i molta suor, al compàs del rum-rum de la formigonera, les proporcions àuries i les il•lusions s´anaven materialitzant.\nQuan l´obra ja estava molt avançada i s´anava executant d´acord amb la llicència atorgada, una sentència judicial injusta -fruit de la denúncia d´un veïnat- anul•là l´esmentada llicència. La salut, la butxaca i la dignitat com a persona que sempre ha lluitat contra les agressions al nostre territori es veren malmeses. Passats uns anys, s´aprovà un nou projecte que incloïa l´enderrocament de l´anterior (jo era el més interessat de no tenir il•legalitats a dins ca meva), això sí, passant la factura a L´Ajuntament. Mentre dirigia les maniobres d´enderroc, era com si un depredador en forma de màquina s´anàs menjant l´edificació. En esbucar les parets, s´esclafava l´aire on havia escrites les il•lusions; era com donar ordres al meu botxí, que m´anava tallant ara un braç, ara la cara, ara el fetge..., perquè m'esclafàs la closca de la millor manera. Mentre les emocions i sensacions s´entrecreuaven, l´ull, que després de molts anys d´entrenament ja sabia el que era veure la lluna a la finestra, descobria que dins aquells fragments de formigó, dins aquelles línies de ferros entrecreuats traspuava encara part de la seva harmonia. Fou llavors quan en Tomeu l´Amo va decidir sobreviure, reconvertint en obres d´art part d'aquells enderrocs, obres que serien més valuoses en perdre la seva utilitat.\nEl maig del 2010 els arribà el seu torn; de la sala d'espera passaren al quiròfan i davall la porxada dialogàrem... El Personatge enderrocat és una de les 68 obres que al llarg d´un any han ressuscitat a Can Virell, han renascut de les seves cendres i s'han reencarnat en fragments dels seus records. Totes elles formen la sèrie anomenada Eden-Enderrocs. Quan a la fitxa tècnica pos que estan fetes de ferro i formigó tenc la sensació que hi manca qualque cosa més.\nc 719 Personatge enderrocat, 180x99x81cm,3.000 eu


Dàmaris Gelabert farà el Cap d’Any infantil de Sant Fruitós de Bages, aquest dissabte es posen a la venda les entrades. – Montpeita\nRedacció 26 de novembre de 2021\nAquest dissabte 27 de novembre es posen a la venda les entrades per la gran festa del Cap d’Any infantil a Sant Fruitós de Bages amb Dàmaris Gelabert i el seu espectacle “MOU EL COS”\nA partir de les 10 del matí es podran comprar les entrades per la tradicional festa de l’home dels nassos a Sant Fruitós de Bages, que es viurà el divendres 31 de desembre a les 11 del matí, al Pavelló municipal d’esports.\nEls nens i nenes nascuts els anys 2019, 2020 i 2021 tindran entrada gratuïta, els nascuts partir del 2018 i anteriors podran comprar les entrades anticipades al preu de 3 euros al lloc habitual: https://entradas.codetickets.com/entradas/ajuntamentsantfruitos?lang=es_ES\nDàmaris Gelabert i la seva banda portaran a Sant Fruitós de Bages el seu espectacle “Mou el cos”, una proposta familiar a ritme de funk, disco, salsa, country, polca, celta, jazz. Amb un repertori basat en les seves cançons més populars i d’altres de noves en un format de luxe.\nL’espectacle comptarà amb totes les mesures sanitàries i de prevenció vigents en aquell moment, i està previst fer-se amb el públic assegut.\nCap d'AnyDàmaris GelabertInfantil


L'ajuntament i la Universitat de Vic posaran en marxa el curs vinent el centre Teknós de formació professional dual en l'àmbit de la tecnologia i la comunicació - Garrotxa Digital\nComentaris tancats a L’ajuntament i la Universitat de Vic posaran en marxa el curs vinent el centre Teknós de formació professional dual en l’àmbit de la tecnologia i la comunicació\nEl curs vinent es posa en marxa a Vic el Teknós, un centre de formació professional dual en l’àmbit de la tecnologia i la comunicació, impulsat per la Universitat de Vic i l’ajuntament. Teknós neix amb la voluntat de formar professionals per a un sector emergent, el de la comunicació i l’audiovisual, i aposta per la formació dual per adequar-se a les necessitats de les empreses.\nD’aquesta manera els alumnes combinaran la formació a l’aula i l’empresa. La seu de Teknós serà a l’edifici muncipal de la Farinera, on també hi ha l’escola de dibuix. La propera setmana obriran el període d’inscripcions pels cicles formatius de grau superior, pels quals ja hi ha hagut una demanda elevada en el procés de preinscripció. Núria Barniol, dir. campus professional UVic-UCC i centre Teknós.\nPoc més de 24h després que es conegués el primer cas de Covid-19 a la Garrotxa, l'hospital d'Olot ha confirmat un segon positiu a Olot Televisió. Ho ha fet el gerent del centre, Josep Maria Padrosa, al programa Connecti.cat que Olot TV coprodueix amb La Xarxa.…\nL'Ajuntament de la Vall d'en Bas ha informat que l'escola Verntallat, Parvulari i la la llar d'infants del municipi garanteixen els serveis mínims educatius des de les 10 del matí. El tall de subministrament elèctric generalitzat per l'avaria d'alta tensió…


Acte Train-the-trainers : Del projecte universitari a l'empresa | Biocat\nHome > Actualitat > Notícies > Acte Train-the-trainers : Del projecte universitari a l'empresa\nActe Train-the-trainers : Del projecte universitari a l'empresa\nActe "Train the trainers"\nEls inversors públics i privats reconeixen el potencialment enorme valor afegit dels productes biotecnològics per l'economia i la societat. Però, com avaluen els projectes les agències universitàries i els inversors privats? Com calculen el risc inherent d'una operació biotecnològica? Quins són els factors clau implicats en la presa de decisions sobre inversions en diferents etapes del desenvolupament d'una companyia? Com s'assoleix un bon acord d'inversió?\nLes universitats assisteixen amb orientació, transferència de tecnologia i altres activitats de preincubació, abans de l'establiment de les empreses. Els governs implementen projectes per identificar i promoure projectes que generin valor.\nEl capital risc ajuda a accelerar la comercialització d'idees en biotecnologia. Una xarxa d'emprenedors, inversors potencials i proveïdors de serveis, així com agències públiques i privades compromeses amb el desenvolupament econòmic, estan implicats amb projectes universitaris en etapes avançades i amb empreses biotecnològiques.\nAquest esdeveniment del programa "Train-the- Trainers", organitzat per la BioRegió de Catalunya, es dirigeix a millorar el nostre coneixement sobre com les institucions públiques i privades analitzen i avaluen projectes de recerca per a determinar el seu risc i identificar oportunitats de negoci.


Espanya no rescata la seva principal aerolínea - El Pregoner\nEspanya no rescata la seva principal aerolínea\nPaïsos de la UE com Alemanya, França i Holanda han rescatat amb diners públics les seves principals arecolines i Itàlia directament nacionalitzarà Alitalia\nInici » Espanya no rescata la seva principal aerolínea\nBy Irina Mora\nIn Actualitat, Economia, Espanya, Notícies\nEspanya no rescata la seva principal aerolínea2020-06-172020-06-17http://elpregoner.eu/wp-content/uploads/2019/11/logo-pregoner-scaled.pngEl Pregonerhttps://elpregoner.eu/wp-content/uploads/2020/06/aviones-vueling-iberia-aeropuerto-madrid-barajas-1580739329313.jpg200px200px\nAlitalia no tancava el seu exercici amb beneficis des de 2002 i des de feia anys, el govern italià buscava sense èxit la fórmula per fer viable la seva aerolínia estrella. Ara amb l’aturada general del sector com a conseqüència directa de la pandèmia no ha deixat al govern Italià més opció que tornar-la a nacionalitzar, els analistes anticipen que aquestes injeccions de diners públics a les companyies aèries portaran importants canvis en el mercat.\nAltres aerolínies molt més sòlides han hagut d’optar per vies semblants. Per exemple, Lufthansa, que va tancar al 2019 guanyant 1,2 milions d’euros, el govern alemany ha hagut d’ajudar-la cedint a la companyia 9.000 milions d’euros d’ajudes públiques a canvi d’un 20% de participació en el seu capital i dos seients al consell de supervisió. El mateix han fet França i Holanda, que ja compartien part de la propietat d’Air France – KML, i l’han ajudat amb 10.000 milions d’euros: uns 7.000 milions de França (4.000 en forma de crèdits bancaris en un 90 % avalats per l’estat i 3.000 en crèdits directament procedents del govern) i els altres 3.000 dels Països Baixos.\nÉs a dir, que en el quadre que conformen les cinc grans economies de la Unió Europea, l’únic país que no ha injectat diner públic a la seva aerolínia de referencia és Espanya.\nL’Institut Oficial de Crèdit (ICO) va concedir a IAG el grup resultant de la fusió d’Iberia amb British Airways, un préstec avalat per l’Estat de 750 milions d’euros, però el govern no ha injectat diner públic.\nNo obstant, encara que IAG l’ hagués volgut, s’hauria trobat dos interlocutors complicats. El govern britànic va enviar una carta a les aerolínies del país (entre les quals British Airways, també d’IAG) en què deixava clar que s’havien d’explorar totes les opcions abans de demanar rescats, i que només es començarien converses si abans provaven mecanismes com l’augment de capital de les inversions ja existents o acords amb els creditors.\nPel que fa a Espanya, fonts del sector aeroportuari apunten que el fet que Iberia pertanyi a un grup britànic dificulta qualsevol rescat.\ncovid19, Espanya, Europa, França, Holanda, IAG, Itàlia, Pandèmia, UE